**Birger Madsen** (født 23. april 1982 i Oslo) er en norsk tidligere fotballspiller. Han spilte for klubbene Start, Vålerenga Fotball, Nordstrand IF, Manglerud/Star, Skeid og Sandefjord Fotball. I januar 2014 ble det meldt at han legger opp på grunn av utmattelsessyndrom.

Bakgrunn
--------

Birger Madsen kom til Skeid fra Manglerud/Star som 13 åring og ble i klubben i 12 år. Han kommer fra en Skeidfamilie der far, Inge Madsen, har vært webansvarlig for Skeid.no, og Madsens onkel, Håkon Lier Madsen, er tidligere Skeidspiller og styremedlem i klubben. 

Madsen studerte idrettsfag ved Ulsrud videregående skole, og har i ettertid fullført examen philosophicum fra Universitetet i Oslo.

Skeid
-----

Madsen debuterte på Skeids A-lag høsten 2000 som 18 åring, mot Kongsvinger i 1 divisjon (5–2 til Kongsvinger). Han spilte semifinale i NM mot Rosenborg i Trondheim for Skeid i 2003, (2–1 til Rosenborg). 22 år gammel ble han kåret til «årets spiller» i Skeid (2004), men fikk store deler av 2005 sesongen ødelagt av skader. Madsen spilte 93 seriekamper for A-laget til Skeid, og var den spilleren i Skeids tropp med flest A-kamper før han gikk til Sandefjord Fotball i 2006.

Sandefjord Fotball
------------------

Madsen debuterte i Tippeligaen for Sandefjord Fotball 17. juli 2006 mot Molde på Storstadion (5–2 til Sandefjord og ett mål av Madsen), og spilte semifinale i NM mot Rosenborg på Lerkendal for Sandefjord Fotball i 2006 (5–2 til Sandefjord og ett mål av Madsen). I 2007 etablere han seg raskt på A-laget til Sandefjord Fotball, og fikk god kritikk fra egen trener etter kampen mot Viking 22. april.

Til tross for Sandefjords nedrykk til 1. divisjon, hadde Madsen en god 2007-sesong og ble kåret til «årets spiller» med 70% av stemmene av supporterklubben Blåhvalane. Også klubben gav han utmerkelsen «årets spiller».

Madsen ble i Sandefjord Fotball sesongen 2008 selv om flere Tippeligaklubber var interessert å få Madsen i sin tropp, særlig var interessen stor fra Viking.

Madsen fikk med seg 29 av 30 kamper for Sandefjord Fotball i Adeccoligaen i 2008 og han bidro sterkt til Sandefjords opprykk til Tippeligaen. Madsen kom på årets lag for Adeccoligaen i flere media.

Vålerenga Fotball
-----------------

I august 2009 ble Birger Madsen klar for Vålerenga og han debuterte mot Stabæk i Telenor Arena(tap 2-3). Madsen første scoring for Vålerenga kom mot Viking samme sesong(3-1 til Vif).

### Kjennetegn som fotballspiller

Madsens kjennetegn som fotballspiller var duellkraft, fare i lufta, hodespill og kraftheading.

Referanser
----------

1. ↑  «Birger Madsen legger opp». TV2.no, 20. januar 2014
2. ↑  Kampreferat på Skeid.no[*død lenke*]
3. ↑  Fra kåringen i Skeid Arkivert 1. januar 2009 hos Wayback Machine.
4. ↑  Kampreferat på Sandefjord Fotballs nettsider Arkivert 27. august 2006 hos Wayback Machine.
5. ↑  Kampreferat på Sandefjord Fotballs nettsider Arkivert 7. mars 2007 hos Wayback Machine.
6. ↑  «Thodesen hyller midtstopperne». VG nett. 23. april 2007. Besøkt 6. desember 2007.
7. ↑  «De beste spillerne i hver klubb». Dagbladet.no. 30. oktober 2007. Besøkt 27. november 2007.
8. ↑  «I dialog med Madsen». Aftenbladet.no. 7. februar 2008. Arkivert fra originalen 4. oktober 2008. Besøkt 1. august 2008.
9. ↑  «Årets lag i Adeccoligaen». fotballmagasinet.no. 4. november 2008. Besøkt 9. mai 2009. [*død lenke*]
10. ↑  «Madsen klar for Vålerenga». vif-fotball.no. 18. august 2009. Arkivert fra originalen 20. august 2009. Besøkt 19. august 2009.
11. ↑  «Vålerenga klatrer». vif-fotball.no. 5. oktober 2009. Arkivert fra originalen 10. oktober 2009. Besøkt 26. april 2010.

Eksterne lenker
---------------

* (en) Birger Madsen – Transfermarkt Rediger på Wikidata

* (en) Birger Madsen – FBref Rediger på Wikidata
* – Spillerens profil hos IK Start

|  |  |
| --- | --- |
| Oppslagsverk/autoritetsdata | Prabook
 |